Az Orphan Black az egyik olyan sorozat, amelynek hazai bemutatóját évek óta elég sokan várjuk, és kicsit sajnálom, hogy nem a korai évadok során érződött hype alatt, hanem most ér csak ide, mikor a lendülete és újszerűsége minden zsenialitása ellenére megkopni látszik. Ettől függetlenül nagyon örülök, hogy szinkronosan is elér végre hozzánk, nem kérdés, hogy újra fogom nézni az első szezont, hiszen baromi jó és élvezetes volt a története, a látványvilága egyedi, a főszereplőnő, Tatiana Maslany játéka pedig ámulatba ejtő.
Nem is lesz könnyű feladata az őt megszólaltató színésznőnek, akit úgy látszik, idén jó sok kemény melóval megtaláltak. Azonban sem a Quantico, sem a Scream Queens nem fogható nehézségben és beszédmennyiségben ehhez a szériához. Tatiana Maslany valamennyi karaktere Bogdányi Titanilla hangján szól majd, és szerintem kétség sem férhet hozzá, hogy meg fogja oldani ezt a feladatot. Maslany "fő" figurájának "testvérét" és jó barátját, Felixet Pálmai Szabolcs hangján hallhatjuk, míg nevelőanyjukat Szórádi Erika szinkronizálja majd.
A sorozat az RTL Spike műsorán, december 2-án este 10 órakor debütál, mi pedig rajtra készen várjuk, hogy hallhassuk szinkronnal a sötét árvákat. A magyar változat szereposztását a TOVÁBB-ra kattintva tudjátok elolvasni.
A FilmBox Premiumon debütál május 17-én este kilenc órakor a Jekyll és Hyde című brit széria, amely új kontextusba, és fantasy-s, thrilleres környezetbe helyezi ezt a szerintem sokak által ismert, és már elég sokszor feldolgozott történetet. A tíz részes sorozat főszereplője Robert Jekyll, a híres/hírhedt viktoriánus figura, Dr. Henry Jekyll unokája, aki örökölte nagyapja kettős személyiségét. A fiatal orvos azon dolgozik, hogy felfedezze valódi énjét, megismerje családja történetét és megfejtse az őt sújtó átok mivoltát. A címszereplő ugyanis minden olyan pillanatban Jekyll-ből Hyde-dá változik, amikor extrém düh vagy stressz éri, illetve ha saját vagy mások élete veszélybe kerül.
Míg Jekyll egy érzékeny, naiv, erkölcsös és értelmiségi fiatalember, addig Hyde éppen az ellenkezője; egy szuperképeségekkel, átütő erővel és gyorsasággal rendelkező hős, aki sebezhetetlen, magabiztos, és minden kockázatot vállal. A főszereplőt a Da Vinci démonaiból megismert Tom Bateman alakítja, mellett pedig láthatjuk majd többek között Richard E. Grant-et (Az ősi prófécia, Downton Abbey), Donald Sumpter (Trónok harca) és Enzo Cilentit (Jonathan Strange & Mr. Norrell) is. A címszereplőt, Tom Batemant a Da Vinci démonaiban Varga Gáborral hallhattuk, most viszont Horváth Illés fogja a szinészt szinkronizálni.
Jekyll és Hyde (Jekyll and Hyde)
Tom Bateman (Jekyll) - Horváth IllésDonald Sumpter (Garson) - Barbinek PéterEnzo Cilenti (Dance) - Holl NándorStephanie Hyam (Lily) - Sallai NóraRichard E. Grant (Bulstrode) - Lux Ádám
Szinkronrendező: Sárközi AnitaStúdió: LaborFilm
A leírás és a kép forrása: Próbakő Kommunikácó
Ők lettek a Texas felemelkedése című sorozat magyar hangjai
2016. február 09. - Jasinka Ádám
A FilmBox az egyik olyan magyar nyelvű tévécsatorna, amelyet szerintem viszonylag kevés háztartásban tudnak fogni - mi nálunk karácsonykor szokott kódolatlan lenni -, viszont ennek ellenére, vagy pont azért, hogy több előfizetőjük legyen, rendre hozzák a premier sorozatokat és az olyan tartalmakat, amiket máshol nem nagyon lehet fellelni. Pár régebbi széria mellett ők mutatták be Magyarországon többek között a sokak által dicsért Birmingham bandáját (Peaky Blinders), a fagyos környezetben játszódó Fortitude-ot és A hosszú út hazáig (A Place to Call Home) című drámát is. Februárban az új évadok mellett pedig hoznak néhány újdonságot is, köztük azt a Texas felemelkedése című sorozatot, amelynek igencsak neves szereplőgárdája van.
Ehhez a színészcsapathoz pedig igazán minőségi szinkronhangok dukálnak és végigolvasva a listát, ez tényleg nem lett egy spórolós szereposztás. A Texas felemelkedése, ahogyan a címe is mutatja, az Amerikai Egyesült Államok egyik talán legfontosabb tagállama felemelkedéséhez vezető út elejét mutatja be azoknak az embereknek a szemszögéből, akik mindenüket feláldozták, hogy a formálódó állam megmeneküljön egy brutális diktátortól és a bennszülöttek támadásaitól. A főszereplők között megtaláljuk Bill Paxtont, a mostanában A férjem védelmében című sorozatban játszó Jeffrey Dean Morgant, a Bates Motel - Psycho a kezdetektől-ből is ismert Max Thieriot-t és A szökés Zsebesét, Robert Kneppert is. A magyar változat a Labor Film Szinkronstúdióban készült. Köszönet a stáblistáért a FilmBox-nak!
Bill Paxton - Csankó ZoltánJeffrey Dean Morgan - Schneider ZoltánOlivier Martinez - Dózsa ZoltánThomas Jane - Kautzky ArmandCrispin Glover - Pusztaszeri KornélJeremy Davies - Juhász ZoltánRhys Coiro - Dévai BalázsChristopher McDonald - Mihályi GyőzőMax Thieriot - Molnár LeventeCynthia Addai-Robinson - Solecki JankaRobert Knepper - Jakab Csaba
Szinkronrendező: Gaál ErikaHangmérnök: Papp Zoltán IstvánStúdió: LaborFilm
Forrás: FilmBox, tv24.huA kép forrása: tvinsider.com
szinkron FilmBox Texas felemelkedése Texas Rising LaborFilm